CELEX: 32012R0675
Language: mt
Date: 2012-07-23 00:00:00
Title: Regolament tal-Kummissjoni (UE) Nru 675/2012 tat- 23 ta’ Lulju 2012 li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill fir-rigward tal-użu tat-Terra (E 553b) u tax-Xama' tal-Karnawba (E 903) fuq bajd mgħolli kkulurit mhux imqaxxar u l-użu tax-Xellak (E 904) fuq bajd mhux imqaxxar  Test b’relevanza għaż-ŻEE

24.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 196/52
            
         REGOLAMENT TAL-KUMMISSJONI (UE) Nru 675/2012
   tat-23 ta’ Lulju 2012
   li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill fir-rigward tal-użu tat-Terra (E 553b) u tax-Xama' tal-Karnawba (E 903) fuq bajd mgħolli kkulurit mhux imqaxxar u l-użu tax-Xellak (E 904) fuq bajd mhux imqaxxar
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1333/2008 tal-Parlament Ewropew u tal-Kunsill tas-16 ta' Diċembru 2008 dwar l-addittivi tal-ikel (1), u b'mod partikolari l-Artikolu 10(3) u l-Artikolu 30(5) tiegħu,
   Billi:
   
               (1)
            
            
               L-Anness II tar-Regolament (KE) Nru 1333/2008 jistabbilixxi lista tal-Unjoni ta' addittivi tal-ikel approvati għall-użu fl-ikel u l-kondizzjonijiet tal-użu tagħhom.
            
         
               (2)
            
            
               Dik il-lista tista' tiġi emendata skont il-proċedura msemmija fir-Regolament (KE) Nru 1331/2008 tal-Parlament Ewropew u tal-Kunsill tas-16 ta' Diċembru 2008 li jistabbilixxi proċedura ta' awtorizzazzjoni komuni għall-addittivi tal-ikel, l-enżimi tal-ikel u l-aromatizzanti tal-ikel (2).
            
         
               (3)
            
            
               Skont l-Artikolu 3(1) tar-Regolament (KE) Nru 1331/2008, il-lista' tal-Unjoni ta' addittivi tal-ikel tista' tiġi aġġornata fuq inizjattiva tal-Kummissjoni jew wara li ssir applikazzjoni.
            
         
               (4)
            
            
               Tressqet applikazzjoni għall-awtorizzazzjoni tal-użu tat-Terra (E 553b) u tax-Xama' tal-Karnawba (E 903) fuq bajd mgħolli kkulurit mhux imqaxxar u l-użu tax-Xellak (E 904) fuq bajd mhux imqaxxar, u saret disponibbli għall-Istati Membri.
            
         
               (5)
            
            
               Meta użati fuq wiċċ il-bajd mgħolli kkulurit mhux imqaxxar, l-addittivi tal-ikel Terra (E 553b), Xama' tal-Karnawba (E 903) u Xellak (E 904) jistgħu jżejnu billi joħolqu effett xi ftit jew wisq ta' tlellix. Barra minn hekk, ix-Xellak (E 904) jista' jikkontribwixxi għal preservazzjoni aħjar tal-bajd mgħolli kollu li mhux imqaxxar meta jintuża fuq il-wiċċ tiegħu.
            
         
               (6)
            
            
               Dawk l-additivi tal-ikel mhumiex mistennija li jippenetraw fil-parti ġewwinija edibbli tal-bajda minħabba l-insolubbiltà tagħhom u l-piż molekulari għoli tagħhom. L-użu ta' dawn l-addittivi tal-ikel x'aktarx ma jħallix effett fuq is-saħħa tal-bniedem peress li x-xama' tagħhom tibqa' fuq il-qoxra tal-bajda. Għalhekk huwa xieraq li t-Terra (E 553b) u x-Xama' tal-Karnawba (E 903) jitħallew jintużaw fuq bajd mgħolli kkulurit mhux imqaxxar, u x-Xellak (E 904) jitħalla jintuża fuq bajd mgħolli mhux imqaxxar kemm ikkulurit kif ukoll mhux ikkulurit.
            
         
               (7)
            
            
               Skont l-Artikolu 3(2) tar-Regolament (KE) Nru 1331/2008, il-Kummissjoni għandha titlob l-opinjoni tal-Awtorità Ewropea dwar is-Sigurtà fl-Ikel biex taġġorna l-lista tal-Unjoni ta' addittivi tal-ikel stipulata fl-Anness II tar-Regolament (KE) Nru 1333/2008, għajr meta l-aġġornament inkwistjoni x'aktarx ma jħallix effett fuq is-saħħa tal-bniedem.Peress li l-awtorizzazzjoni tal-użu tat-Terra (E 553b), ix-Xama' tal-Karnawba (E 903) u x-Xellak (E 904) fuq bajd mgħolli mhux imqaxxar tikkostitwixxi aġġornament ta' dik il-lista li x'aktarx ma tħallix effett fuq is-saħħa tal-bniedem, mhux meħtieġ li tintalab l-opinjoni tal-Awtorità Ewropea dwar is-Sigurtà fl-Ikel.
            
         
               (8)
            
            
               Skont id-dispożizzjonijiet tranżitorji tar-Regolament tal-Kummissjoni (UE) Nru 1129/2011 tal-11 ta' Novembru 2011 li jemendaw l-Anness II tar-Regolament (KE) Nru 1333/2008 tal-Parlament Ewropew u tal-Kunsill billi jistabbilixxu lista tal-Unjoni ta' addittivi tal-ikel (3), l-Anness II li jistabbilixxi l-lista tal-Unjoni ta' addittivi tal-ikel approvata għall-użu fl-ikel u l-kondizzjonijiet tal-użu, japplika mill-1 ta' Ġunju 2013. Sabiex jitħalla l-użu tat-Terra (E 553b) u x-Xama' tal-Karnawba (E 903) fuq il-bajd mgħolli kkulurit mhux imqaxxar u x-Xellak (E 904) fuq bajd mgħolli mhux imqaxxar qabel dik id-data, huwa meħtieġ li tiġi speċifikata data aktar kmieni tal-applikazzjoni fir-rigward ta' dawk l-addittivi tal-ikel.
            
         
               (9)
            
            
               Il-miżuri sabbiliti f'dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali u la l-Parlament Ewropew u lanqas il-Kunsill ma opponewhom,
            
         ADOTTAT DAN IR-REGOLAMENT:
   Artikolu 1
   L-Anness II tar-Regolament (KE) Nru 1333/2008 huwa emendat skont l-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta’ Lulju 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 354, 31.12.2008, p. 16.
   
      (2)  ĠU L 354, 31.12.2008, p. 1.
   
      (3)  ĠU L 295, 12.11.2011, p. 1.
   
      ANNESS
      Fil-Parti E tal-Anness II tar-Regolament (KE) Nru 1333/2008 jiddaħħlu dawn l-entrati li ġejjin fil-kategorija tal-ikel 10.2 “Bajd u prodotti tal-bajd ipproċessati” wara l-entrata għall-E 520-523:
      
         
                      
                  
                  
                     “E 553b
                  
                  
                     Terra
                  
                  
                     5 400 
                  
                  
                      
                  
                  
                     fuq il-wiċċ biss ta' bajd mgħolli kkulurit mhux imqaxxar
                  
                  
                     Il-perjodu tal-applikazzjoni:
                     it-13 ta’ Awwissu 2012
                  
               
                      
                  
                  
                     E 903
                  
                  
                     Xama' tal-Karnawba
                  
                  
                     3 600 
                  
                  
                      
                  
                  
                     fuq il-wiċċ biss ta' bajd mgħolli kkulurit mhux imqaxxar
                  
                  
                     Il-perjodu tal-applikazzjoni:
                     it-13 ta’ Awwissu 2012
                  
               
                      
                  
                  
                     E 904
                  
                  
                     Xellak
                  
                  
                     
                        quantum satis
                     
                  
                  
                      
                  
                  
                     fuq il-wiċċ biss ta' bajd mgħolli mhux imqaxxar
                  
                  
                     Il-perjodu tal-applikazzjoni:
                     it-13 ta’ Awwissu 2012”